කාළය යන්න ආපසු හැරවිය හැකිනම් අද දිනයේ මේ ලෝකයේ වඩාත්ම සතුටුවන පුද්ගලයා මම වෙමි.ජීවිතයේ ගන්නා කුඩාම කුඩා තීන්දු තීරනයක්වුවද අපේ ජීවිතය එළියෙන් අඳුරට ඇදදමන්නට ගන්නේ නිමේෂයකි.ඊයේ දිනයේ අධිකරණය වෙත ඉදිරිපත්කරනු ලදුව දින 14 කින් රිමාන්ඩ් කාළය දීර්ගකිරීම නිසා නැවතත් මගේ සිරකුටියට කොටුවුනෙමි.ඇප ඉල්ලීමක් කිරීමටවත් මාහට කෙනෙකු නොමැති වීමත් නීතිවේදීන් මා වෙනුවෙන් අධිකරණයේ පෙනීසිටීම ප්‍රතික්ෂේප කිරීමත් නිසා මා හට අද මේ සිරකුටියේ බිත්ති හතරට (බිත්ති තුනට හා යකඩ දොරට) කොටුවී සිටීමට සිදුවී ඇත.පසුගිය කාලයේ පත්තරවල කියවූ ඇප ලබාදීමට අමතකවුණු සීයාගේ කතාව මගේ සිහියට නැගේ.මටද ඒ ඉරණමම අත්වේදොයි විටෙක මට සිතෙන බැවින් මාගේ කතාව මෙසේ ගොනුකරතබමි.මේ සිදුවීම නිසා මගේ පවුලේ උන් තියා නෑදෑ හිතමිතුරන් පවා මාහට අහිමිවී ඇත.රටේ කීර්තිය විනාස කළැයි රටේ සියල්ලන්ම මට අපවාද නගති.එහෙත් මා රටේ කීර්තිය විනාස කලාද නැතිනම් රටේ කීර්තිය ආරක්ශාකලාද යන්න තීරණය කිරීම ඔබට පවරා මාගේ කතාව මෙසේ අරඹමි.පාසල්කාලයේ සිටම මා ඉතාමත් චරිතවත් ළමයෙක වශයෙන් සහෝදර සිසුන් අතහැර මෙන්ම ගුරුභවතුන් අතරත් නමක් දිනා සිටියෙමි.එහෙත් ඒ සියල්ලටම වඩා මම මාගේ මේ මාතෘ භූමියට ආදරය කලෙමි.කිසිවෙකු හෝ එයට අපහාසයක් චෝදනාවක් කළහොත් මාගේ සිංහල ලෙය කැකෑරුනේය.කෙසේවෙතත් මට සිදුවූ සිද්දිය මෙසේය.පසුගිය සතියේ සුපුරුදු පරිදී මාගේ අධ්‍යයන කටයුතු සඳහා කොළඹ ගිය මා එම වැඩ අවසන් වූ පසු නැවතත් ගෙදර බලා පැමිණීමට බස් රථයකට ගොඩවුනෙමි.බස් රථය පිටවීමට ටික වෙලාවක් තිබුණු අතර ටික වෙලාවකින් බස් රථයට ගොඩවුයේ විදේශික තරුණියකි.තනිව පැමිණි ඈ මදක් විපිලිසරව වටපිට බලා මාසිටි අසුන කරා පැමිණ මා අසලින්ම වාඩිවූවාය.විදේශික තරුණියක වුවත් ඈගේ විශේෂත්වය වුයේ ඇය ලස්සන ගවුමකින් සැරසී සිටීමය.කාන්තාවන්ට කවදත් ගරුකරන මා අසුනේ අයිනටම වී ඈ හට හොඳින් වාඩිවී යාමට ඉඩ සැලසුවෙමි.[කතාව ඉදිරියට කීම සදහා අපි මෙතැන්සිට ඇයට සුදු නංගී යයි කියමු].අසුනේ වාඩිවුනු සුදු නංගී මදක් වටපිට බලා මාවෙතින්......සුදු නංගී - oh....මද වේලාවකින් බස් රථය පිටත්වුණු අතර මාද බස්රථයේ කවුළුවෙන් පිටත බලාගෙන ගමන්කලෙමි.බස් රථය වංගුගන්නා සමහර අවස්ථාවන්හීදී සුදු නන්ගීගේ අත වරින්වර මාගේ ඇඟේ විත් හැපුනි.විදේශික තරුණියක නිසා ඇය එය එතරම් ගණනකට නොගත් අතර මම එම අවස්තාවන්හීදී තවතවත් අසුනේ කෙළවරටම වී ගමන් කලෙමි.බස්රථවල ගමන්ගන්නාවිට නින්දට පත්වීම මාගේ සාමාන්‍ය පුරුද්දවුවත් එදින මම ඕනාකමින්ම නින්ද ඒම වලක්වා ගත්තෙමි.නැතහොත් මට නින්දගොස් සුදු නන්ගීගේ ඇඟට වැටුනහොත් එය හොදවැඩක් නොවේය.මා එසේ සිතුවත් බස්රථයේ පසුපස සිටි කොල්ලන් රැල ඇය වෙත ඉගිබිඟි පානබව මට පෙනුනි."අනේ අම්මපා,මේ වගේ යක්කු නිසා අපේ රටට සුද්දෙක්වත් ඒවිද"යන සිතිවිල්ල මගේ සිතට නැගුණි.බස්රථය කෙමෙන් කෙමෙන් ගම්නගර පසුකොට වැලිගම නගරයට සම්ප්‍රාප්තවිය.එහෙත් සුදු නංගී මෙලෝ සිහියක් නැතිව බලාසිටී.ශ්‍රීලාංකික අපි කවදත් ආගන්තුකයන්ට හොදින් සලකන්නෝ වෙමු.මිරිස්ස ලංවී ඇති බව ඇයට දැන්වීම මා සතු යුතුකමකැයි මා සිතීමි.සුදු නංගී - oh.....ඇය මෙසේ මා වෙත කියා ඈ සතුව තිබු බෑගයද රැගෙන අසුනින් නැගීසිටියාය.පසුපස අසුනේ සිටි කොල්ලන් රැලගේ "සු..සු.."